Crna Gora

Ministarstvo održivog razvoja i turizma

Broj: 01/05/4-525

Podgorica, 18. 06. 2019. godine

U skladu sa Zaključkom Vlade Crne Gore broj: 07-2320 od 13. juna 2019. godine, Nacionalna turistička organizacija Crne Gore objavljuje:

**J A V N I P O Z I V**

za podnošenje zahtjeva za dobijanje podrške za organizaciju MICE događaja u Crnoj Gori

**1. Predmet podrške:** Dodjela sredstava za pokrivanje dijela troškova za organizaciju MICE događaja u Crnoj Gori.

1. **Ukupan iznos sredstava** za realizaciju Mjere – Podrška u organizaciji MICE događaja u Crnoj Gori u iznosu do 50.000 €.
2. **Ciljevi:**

* Dalji razvoj MICE turizma
* Veći stepen iskorišćenosti kapaciteta u periodu pred i postsezone
* Promocija Crne Gore kao turističke destinacije

1. **Korisnici:**

Korisnici podrške mogu biti:

-Nacionalna strukovna udruženja koja imaju uticajnu poziciju u evropskoj ili svjetskoj asocijaciji (predstavnici udruženja su članovi borda, članovi naučnih komiteta, i sl.);

-Članovi kongresnog biroa Nacionalne turističke organizacije Crne Gore – turističke agencije;

Nacionalna strukovna udruženja su u obavezi da događaj organizuju u saradnji sa Nacionalnom turističkom organizacijom Crne Gore i agencijom koja je član Kongresnog biroa.

1. **Namjena sredstava**

Sredstva se mogu koristiti za organizovanje događaja koji se redovno održavaju (godišnje, bijenalno itd.) sa minimum 30 % inostranih učesnika.

Uslov za podršku jeste da je događaj bude podržan od strane resornog ministarstva i/ili opštine.

1. **Sredstva se ne mogu koristiti za:**

* kupovinu nekretnina
* troškove redovnog poslovanja organizatora događaja (plate i ostala primanja zaposlenih, troškove prevoza i putovanja zaposlenih, pokriće gubitaka, poreze i doprinose, otplatu kredita, carinske i uvozne dažbine ili bilo koje druge naknade)
* iznajmljivanje i kupovinu vozila za redovno poslovanje organizatora događaja
* kancelarijske troškove organizatora
* za sve druge troškove koji nisu vezani za realizaciju prijavljenog projekta i ciljeve Programa.

1. **Iznos podrške i prihvatljivost troškova**

Najveći iznos sredstava koji se može odobriti je 20% iznosa sredstava opravdanih/prihvatljivih troškova, dok je maksimalni iznos podrške 15.000,00 eur.

1. **Potrebna dokumentacija**

Potrebno je dostaviti sljedeću dokumentaciju:

1. Zahtjev sa obrazloženjem po svakoj tački kriterijuma za ocjenu;
2. opis projekta koji sadrži:
   * naziv, termin, mjesto održavanja i trajanje događaja;
   * podatke o organizatoru i njegovim ključnim partnerima;
   * programski koncept/elaborat;

* procjena ukupnog broja posjetilaca;
* karakter dogadjaja (medjunarodni / zadovoljava ICCA standarde, regionalni ili nacionalni),
* procjena ekonomskih efekata za destinaciju;
* stečeni renome događaja;
* druge informacije relevantne za procesiranje zahtjeva;

1. finansijski plan sa:
   * troškovnikom organizacije događaja sa detaljnom specifikacijom po pojedinačnim aktivnostima i izvore finansiranja;
   * ostale bitne finansijske podatke i pokazatelje;
2. dokaz o pravnom statusu organizatora, odnosno podnosioca zahtjeva;
3. Dokaz izdat od organa nadležnog za poslove poreza da su uredno prijavljene, obračunate i izvršene sve obaveze po osnovu poreza i doprinosa do 90 dana prije dostavljanja prijave na javni poziv;
4. Pismo podrške resornog ministarstva i/ili opštine;
5. Izjavu da pod punom materijalnom i krivičnom odgovornošću izjavljuje

* da su podaci dati u zahtjevu tačni;
* da je procjena ukupnog broja posjetilaca data na osnovu prethodno održanog događaja.

NTOCG zadržava pravo da od podnosioca zahtjeva zatraži dodatna pojašnjenja.

1. **Zahtjevi koji se neće razmatrati**

**Neće se razmatrati:**

1. zahtjevi čija dokumentacija nije kompletna, u smislu tačke 7. Programa;
2. neblagovremeni zahtjevi, dostavljeni nakon definisanog roka;
3. zahtjevi koji se odnose na projekte koji nijesu predmet ovog Progama;
4. zahtjevi koje dostave subjekti koji ne pripadaju kategorijama definisanim u Programu za Mjeru u okviru koje se prijavljuju za podršku;
5. zahtjevi koje podnesu subjekti koji su u posljednje tri godine dobili sredstva od strane državnih institucija ili organa, a nijesu izvršili ugovorne obaveze ili su nenamjenski utrošili dobijena sredstva;
6. **Kriterijumi za ocjenu projekata**

**Projekat može ostvariti podršku ukoliko je vrednovan u skladu sa kriterijumima sa najmanje 18 bodova.**

|  |  |  |
| --- | --- | --- |
|  | **Kriterijumi** | Bodovi |
| **1.** | **Karakter događaja** | Međunarodni kongres (ICCA) 7 bodova  Regionalni kongres 4 boda |
| **2.** | **Broja učesnika** | < 300 3 boda  300 + 7 bodova |
| **3.** | **Broj zemalja iz kojih dolaze učesnici** | < 3 zemlje 3 boda  > 4 zemlje 5 bodova |
| **4.** | **Ekonomski efekti za destinaciju** | > 100.000eur prometa 2 boda  > 200.000eur prometa 3 boda  > 500.000eur prometa 5 bodova |
| **5.** | **Razdoblje održavanja događaja** | Januar-mart 3 boda  april – maj 2 boda  oktobar-decembar 3 boda  jun-septembar 0 bodova |
| **6.** | **Reference** podnosioca zahtjeva | Podnosilac zahtjeva je realizovao iste ili slične događaje 3 boda |

1. **Rok za podnošenje prijava**

Javni poziv za ovu mjeru Programa je otvoren tokom cijele godine, sve do momenta utroška raspoloživih sredstava za njenu realizaciju.

1. **Način podnošenja zahtjeva i dokumentacije**

Potencijalni korisnici prijavljuju projekte podnoseći zahtjev za dodjelu sredstava i u prilogu dostavljaju traženu dokumentaciju. Zahtjevi sa pratećom dokumentacijom mogu se podnositi tokom cijele godine do momenta kada ukupno raspoloživa sredstva budu utrošena.

Zahtjev sa pratećom dokumentacijom se dostavlja na adresu: *Nacionalna turistička organizacija Crne Gore, adresa Marka Miljanova br. 17, Podgorica*, direktno na arhivi sa oznakom: **„Prijava na Javni poziv za podnošenje zahtjeva za dobijanje podrške za projekte iz oblasti turizma za 2019/2020. – Mjera IV - Podrška u organizaciji MICE događaja u Crnoj Gori“.**

1. **Postupak odlučivanja**

Inicijalno procesuiranje zahtjeva primljenih po ovom Javnom pozivu je u nadležnosti Radne grupe koju formira direktor NTOCG. Radna grupa obrađuje i sistematizuje zahtjeve i provjerava ispunjenost uslova.

Na osnovu predloga Radne grupe, direktor NTOCG donosi Odluku o dodjeli sredstava i zaključuje ugovor o međusobnim pravima i obavezama u vezi realizacije projekta ili donosi Odluku o odbijanju prijave.

Na donesene odluke, na osnovu Programa odnosno Javnog poziva, podnosilac ima pravo da uloži prigovor u roku od 8 dana od dana objavljivanja odluke na sajtu. O primljenim prigovorima odlučivaće se u roku od 15 radnih dana od dana prijema prigovora.

1. **Rok za donošenje odluke i odlučivanje o prigovorima**

Odluka o dodjeli sredstava će se donijeti najkasnije u roku 21 dan od dana prijema zahtjeva i dokumentacije.

1. **Lista korisnika kojima su odobrena sredstva**

**Lista korisnika kojima su odobrena sredstva** sa iznosom i namjenom dodijeljenih sredstava po korisniku biće objavljena na internet stranicama Ministarstva i NTOCG u roku od 15 dana od dana donošenja odluke o dodjeli sredstava.

1. **Rok za potpisivanje ugovora**

NTOCG će s odabranim korisnicima potpisati ugovor najkasnije u roku 15 dana od dana objave Odluke o dodjeli sredstava, odnosno odlučivanja po prigovorima.

1. **Obaveze korisnika su da:**

Obaveze korisnika su da:

* potpiše ugovor
* sredstva iskoristiti namjenski
* istakne logo Montenegro u svim promotivnim materijalima kongresa, webstranici kongresa i navodi kao sponzora prilikom oglasavanja
* NTO CG dostavi finansijski izvještaj o korišćenju sredstava (svih utrošenih sredstava uključujući sredstva uložena od strane korisnika i drugih partnera) sa pratećom dokumentacijom koja potvrđuje navode u izvještaju u dijelu sredstava dodijeljenih kroz Program podsticajnih mjera (kopije računa, dokaz o izvršenom plaćanju i ugovora za troškove i drugu dokumentaciju shodno ugovoru)
* NTO CG dostavi izvještaj realizaciji događaja (ostvareni rezultati, fotografije, ciljevi, efekti i sl.)
* NTO CG dostavi spisak registrovanih učesnika
* na zahtjev NTOCG pruži na uvid i dodatnu naknadno traženu dokumentaciju
* realizuje i druge obaveze definisane ugovorom.

1. **Nadzor**

Radna grupa imenovana od strane direktora NTO CG obavlja nadzor nad namjenskim korišćenjem odobrenih sredstava putem pisanog izvještaja sa pratećom dokumentacijom (dokazima o korišćenju sredstava) koje korisnik sredstava u ugovorenom roku dostavlja NTO CG.

Po potrebi, obavlja se i dodatni nadzor uvidom u dokumentaciju kod korisnika sredstava.

U slučaju utvrđivanja objektivnih okolnosti koje su uticale na nemogućnost ispunjenja obaveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti NTO CG pisanim putem.

U slučaju utvrđivanja nepravilnosti u korišćenju odobrenih sredstava, direktor NTO CG donosi Odluku o povratu sredstava, a korisnik je dužan vratiti ista u roku od 15 dana od prijema odluke.

Ministarstvo održivog razvoja i turizma i NTOCG može izvršiti preraspodjelu sredstava koja nijesu dodijeljena po osnovu raspisanog Javnog poziva, a u okviru mjera predvidjenih Programom podsticajnih mjera.

Napomena: Javni poziv je objavljen dana 19. 06. 2019. godine.

Kontakt: Milica Antić, e mail: milica.antic@montenegro.travel